**OBRAZLOŽENJE OPĆEG DIJELA FINANCIJSKOG PLANA**

**2321 FILOZOFSKI FAKULTET OSIJEK**

**PRIHODI I PRIMICI**

Ukupno planirani prihodi u 2025. godini iznose 10.688.034 eura. Od toga su planirani prihodi poslovanja u iznosu 10.688.034 eura, a prihodi od nefinancijske imovine 300 eura. U 2026. godini ukupni planirani prihodi iznose 10.537.132 eura. Od toga su prihodi poslovanja u iznosu 10.536.882 eura, a prihodi od nefinancijske imovine 250 eura. Ukupni planirani prihodi 2027. godine iznose 10.573.067 eura. Od toga su prihodi poslovanja u iznosu 10.572.867 eura, a prihodi od nefinancijske imovine 200 eura.

Planirani prihodi iz izvora 11 procjenjuju se na 9.151.454 eura u 2025. godini. Prihodi iz izvora 11 su opći prihodi iz Ministarstva znanosti i obrazovanja kojima se financiraju plaće i ostale naknade zaposlenicima, programski ugovori za nastavu i znanstvenu djelatnost. Planirani prihodi na izvoru 31 u 2025. godini iznose 902.700 eura, u 2026. godini iznose 907.750 eura, a u 2027. godini iznose 912.800 eura. Uglavnom se sastoje od prihoda za cjeloživotna učenja, najma prostora, organizacije skupova i konferencija i prihoda od projekata na tržištu. Ukupni planirani prihodi iz izvora 43 u 2025. godini iznose 355.000 eura, u 2026. godini iznose 360.000 eura, a u 2027. godini iznose 365.000 eura. Oni se sastoje od prihoda od školarina, upisnina, potvrda na prijediplomskim, diplomskim i poslijediplomskim studijima, te prihoda od Sveučilišta za školarine asistenata zaposlenih na Fakultetu. Planirani prihodi izvora 51 za COST projekt u 2025. godini iznose 189.267 eura, u sljedeće dvije godine iznose 42.844 eura svake godine. Planirani prihodi izvora 52 u 2025. godini iznose 89.313 eura, u 2026. godini iznose 32.171 euro, a u 2027. godini iznose 15.230 eura. To su prihodi koje je Hrvatska zaklada za znanost prijavila da će izvršiti prijenos sredstava u narednom razdoblju. Planirani prihodi na izvoru 7 u 2025. godini iznose 300 eura, u 2026. godini iznose 250 eura, a u 2027. godini iznose 200 eura.

**RASHODI I IZDACI**

Ukupno planirani rashodi u 2025. godini iznose 10.642.648 eura. U najvećoj mjeri se odnose na rashode za zaposlene 9.369.118 eura. To se obrazlaže velikim brojem zaposlenih koji je preko 200, te naknadama zaposlenicima koji sudjeluju na izvedbi cjeloživotnih učenja. Sljedeća najveća kategorija su materijalni rashodi u iznosu 1.155.730 eura a oni se sastoje od rashoda za troškove službenih putovanja, materijala i energije, rashoda za usluge i ostale rashode. Planirani financijski rashodi iznose 6.500 eura. Planirane naknade za školarine i stipendije iznose 23.000 eura. Rashodi za nabavu nefinancijske imovine imaju procjenu 88.300 eura i sastoje se od kupnje opreme i knjiga.

Ukupno planirani rashodi u 2026. godini iznose 10.483.061 eura. U najvećoj mjeri se odnose na rashode za zaposlene 9.413.711 eura. Sljedeća najveća kategorija su materijalni rashodi u iznosu 997.680 eura a oni se sastoje od rashoda za troškove službenih putovanja, materijala i energije, rashoda za usluge i ostale rashode. Planirani financijski rashodi iznose 6.850 eura. Planirane naknade za školarine i stipendije iznose 23.500 eura. Rashodi za nabavu nefinancijske imovine imaju procjenu od 69.350 eura.

Ukupno planirani rashodi u 2027. godini iznose 10.503.837 eura. U najvećoj mjeri se odnose na rashode za zaposlene 9.421.557 eura. Sljedeća najveća kategorija su materijalni rashodi u iznosu 980.980 eura a oni se sastoje od rashoda za troškove službenih putovanja, materijala i energije, rashoda za usluge i ostale rashode. Planirani financijski rashodi iznose 7.100 eura. Planirane naknade za školarine i stipendije iznose 23.800 eura. Rashodi za nabavu nefinancijske imovine imaju procjenu od 70.400 eura.

Prema izvorima i godinama procjena je da se u 2025. godini utroši 9.235.920 eura iz izvora 11, 841.127 eura iz izvora 31, 386.600 eura iz izvora 43, 189.267 iz izvora 51, 73.900 eura iz izvora 52, 1.000 eura iz izvora 6, a 450 eura iz izvora 71. Procjena je da se u 2025. godini utroši 7.771.710 eura iz izvora 11, 616.100 eura iz izvora 31, 259.500 eura iz izvora 43, 48.961 eura iz izvora 52, a 3000 eura iz izvora 71. Projekcija za 2026. godinu kaže da se izvora 11 utroši 9.235.920 eura, 827.450 eura iz izvora 31, 387.000 eura iz izvora 43, 42.844 eura iz izvora 51, 31.400 eura iz izvora 52, a 250 eura iz izvora 71. Projekcija za 2027. godinu kaže da se izvora 11 utroši 9.235.920 eura, 831.900 eura iz izvora 31, 376.700 eura iz izvora 43, 42.844 eura iz izvora 51, 15.200 eura iz izvora 52, a 200 eura iz izvora 71.

**PRIJENOS SREDSTAVA IZ PRETHODNE I U SLJEDEĆU GODINU**

Očekivani prijenos sredstava u 2025. godinu ukupno iznosi 300.000 eura. Od toga je izvor 31 u iznosu 115.000 eura. To su uglavnom prihodi o cjeloživotnih učenja koji se prema Pravilniku o vlastitim, namjenskih i ostalim prihodima Filozofskog fakulteta u Osijeku najviše sastoji od sredstva za ulaganje u unapređenje djelatnosti Fakulteta. Izvor 43 se predviđa da bi prijenos bio 100.000 eura koji se sastoji od prihoda od školarina za prijediplomske, diplomske i poslijediplomske studije. Izvor 51 se predviđa prijenos 25.000 eura za COST projekt. Izvor 52 se predviđa prijenos od 60.000 eura, a to su sredstva od projekata Hrvatske zaklade za znanost.

Na izvoru 31 procjenjuje se prijenos u 2026. godinu u iznosu 176.573 eura, na izvoru 43 u iznosu 68.400 eura, na izvoru 51 u iznosu 25.000 eura, na izvoru 52 u iznosu 75.413 eura.

Na izvoru 31 procjenjuje se prijenos u 2027. godinu u iznosu 256.873 eura, na izvoru 43 u iznosu 68.400 eura, na izvor 51 u iznosu 25.000 eura, na izvoru 52 u iznosu 75.413 eura.

**UKUPNE I DOSPJELE OBVEZE**

Obveze na dan 30.6.2024. godine su 731.812 eura i najvećim djelom se sastoje od izdataka za plaće zaposlenika za plaću za lipanj 2024. godine od iznosa 700.190 eura. Obveze za materijalne rashode su 25.302 eura, obveza za financijske rashode za usluge banaka i platnog prometa su u iznosu 389 eura, ostalih tekućih obveza su u iznosu 5.932 eura, a obveze za nabavu nefinancijske imovine iznose 3.812 eura. Treba napomenuti, da ukupan iznos obveza su nedospjele obveza koje su plaćene tijekom srpnja 2024. godine

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 632.249 | 731.812 |
| Dospjele obveze | 0,00 | 3.812 |